诗词查询
雨色今夜别,映门白鲜鲜。
隃知万古月,自在最高天。
天高无阴晴,月亦无亏圆。
中间隔云雾,顷刻变熊千。
惟当自作乐,上界岂和邻。
接竹风撼郭,倒尊水号川。
狂歌眺渺莽,恐有浮槎仙。
楼头上有三通鼓。何须抵死催人去。上马苦匆匆。琵琶曲未终。回头肠断处。却更廉纤雨。漫道玉为堂。玉堂今夜长。
听都人歌咏,便启金瓯,再登元老。山色溪声,与春风齐到。补衮工夫,望梅心绪,见丹青重好。鹊噪晴空,灯迎诞节,槐堂欢笑。正是元宵,满天和气,璧月流光,雪消寒峭。今夜今年,表千年同照。万象森罗,一奁清莹,影山河多少。玉烛调新,彩眉常喜,寰瀛春晓。
明玉擎金,纤罗飘带,为君起舞回雪。柔影参差,幽芳零乱,翠围腰瘦一捻。岁华相误,记前度、湘皋怨别。哀弦重听,都是凄凉,未须弹彻。国香到此谁怜,烟冷沙昏,顿成愁绝。花恼难禁,酒销欲尽,门外冰澌初结。试招仙魄,怕今夜、瑶簪冻折。携盘独出,空想咸阳,故宫落月。
旷朗高天净,蝉鸣江汉秋。
川晴山历历,身远意悠悠。
落日惨行子,长风欺弊裘。
郡楼今夜月,应从庾公游。
万古寒光太白精。直宜分作两郎星。不安得难兄弟,先后尧*三荚生。霜月冷,斗杓横。老人今夜亦齐明。他年莫作郎星看,两两躔拱太
醉斜乌帽发如丝,曾看仙人一局棋。宾馆有鱼为客久,
乡书无雁到家迟。缑山住近吹笙庙,湘水行逢鼓瑟祠。
今夜月明何处宿,九疑云尽碧参差。
河边独自看星宿,夜织天丝难接续。抛梭振镊动明珰,
为有秋期眠不足。遥愁今夜河水隔,龙驾车辕鹊填石。
流苏翠帐星渚间,环珮无声灯寂寂。两情缠绵忽如故。
复畏秋风生晓路。幸回郎意且斯须,一年中别今始初。
明星未出少停车。
雨余虚馆竹阴清,独坐书窗轸旅情。芳草衡门无马迹,
古槐深巷有蝉声。夕阳云尽嵩峰出,远岸烟消洛水平。
今夜南原赏佳景,月高风定苦吟生。
暝色上高楼,砧声处处秋。
月从今夜满,人在异乡愁。
乌鹊栖难定,星河影欲流。
邻家莫吹笛,归思不能休。¤
帆风不饱橹声迟,正是波平月上时。
今夜不知何处泊,买鱼枯酒犒舟师。
地僻人来少,公庭吏散时。
乱蝉号晚日,凉叶下高枝。
仰羡知归鸟,先书寄远诗。
只应今夜月,偏解照相思。
今夜看山色,翻从一水中。
溪岚乘月吐,岩翠合云空。
波净明葭菼,沙寒落雁鸿。
临杯挹仙桧,星影乱芳丛。
似斜斜,才整整,又霏霏。今夜里、窗户先知。嫌春未透,故穿庭树作花飞。起来寻访剡溪人,半压桥低。兔园册,渔江画,兰房曲,竹丘诗。怎模得、似当时。天寒堕指,问谁能解白登围。也须凭酒遣拿担,击乱鹅池。
杏花村馆酒旗风。水溶溶。扬残红。野渡舟横,杨柳绿阴浓。望断江南山色远。人不见,草连空。夕阳楼外晚烟笼。粉香融。淡眉峰。记得年时,相见画屏中。只有关山今夜月,千里外,素光同。
西江万里向东流,今夜江边驻客舟。
月色更添春色好,芦风似胜竹风幽。
招摇指坤月望日,大月如盘海中出。
不知妖怪从何来,惝恍初惊天眼眣。
儿童走报开户看,城角咿呜声未卒。
蟾逃兔遁漠无踪,璧陨珠沉一何疾。
丈夫愕视隘街巷,妇女喧呼动圭筚。
辉辉稍辨河汉沬,耿耿渐明荒冢漆。
百官袍笏群吏趋,伐鼓撞钲仍设肸。
赤水难令罔象求,渑池莫效相如叱。
升檐变阁到空旷,掩氛侵殊靡毕。
广寒桂树劫火烬,借问嫦娥有何术?今年下土困炎沴,草
木焦枯野萧瑟。
蓱号暍死龙甲焮,赤熛当衢挂萍实。
光芒照灼玄武烂,谁复琐琐怜蚌鹬。
今夜慝作最差异,天道幽微孰能诘。
太阴配日宰臣象,无乃常形多纵轶。
近来营垒遍宇内,羽林惨澹空铁锧。
荒郊废市何所见,夔罔蛟蛇兼蚤虱。
此皆在地不在天,未若虾蟆狡而獝。
黄文结邻上诉帝,赐以小戎骖牡骘。
剖蟆洗魄还月光,再起咎繇明典秩。
返蟾归兔复纤阿,万古游尘避清跸。
海静天高景气殊,鲸睛失彩蚌潜珠。
不知今夜越台上,望见瀛洲方丈无。
相逢无处无尊酒。尊前未必皆朋旧。酒到任教倾。莫思今夜醒。明朝相别後。江上空回首。欲去不胜情。为君歌数声。
今夜调琴忽有情,欲弹惆怅忆崔卿。
何人解爱中徽上,秋思头边八九声。
红楼梦相关
红楼梦人物
红楼梦典籍